CELEX: 
Language: ro
Date: 2021-10-13 00:00:00
Title: REGULAMENTUL DE PUNERE ÎN APLICARE (UE) …/… AL COMISIEI de modificare a Regulamentului de punere în aplicare (UE) 2020/1191 de stabilire a unor măsuri de prevenire a introducerii și răspândirii în Uniune a virusului ToBRFV (Tomato Brown Rugose Fruit Virus)

REGULAMENTUL DE PUNERE ÎN APLICARE (UE) …/… AL COMISIEI
            
            
               din 13.10.2021
            
            
               de modificare a Regulamentului de punere în aplicare (UE) 2020/1191 de stabilire a unor măsuri de prevenire a introducerii și răspândirii în Uniune a virusului ToBRFV (Tomato Brown Rugose Fruit Virus)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2016/2031 al Parlamentului European și al Consiliului din 26 octombrie 2016 privind măsurile de protecție împotriva organismelor dăunătoare plantelor, de modificare a Regulamentelor (UE) nr. 228/2013, (UE) nr. 652/2014 și (UE) nr. 1143/2014 ale Parlamentului European și ale Consiliului și de abrogare a Directivelor 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE și 2007/33/CE ale Consiliului
                  1
               , în special articolul 30,
            
            
               având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale)
                  2
               , în special articolul 22 alineatul (3) și articolul 52,
            
            
               întrucât:
            
            
               (1)Regulamentul de punere în aplicare (UE) nr. 2020/1191 al Comisiei
                  3
                stabilește măsuri privind introducerea și circulația în Uniune a plantelor destinate plantării de Solanum lycopersicum L. și Capsicum spp. După cum a demonstrat experiența punerii în aplicare a regulamentului respectiv, și hibrizii de Solanum lycopersicum L. trebuie incluși în domeniul de aplicare al măsurilor respective, deoarece hibrizii respectivi sunt susceptibili și la virusul ToBRFV (Tomato brown rugose fruit virus) (denumit în continuare „organismul dăunător specificat”).
            
            
               (2)Pentru a gestiona în mod corespunzător riscul fitosanitar și pentru a aplica măsurile necesare materialului vegetal care determină cele mai mari riscuri, este oportun să se înlocuiască definiția „plante specificate destinate plantării” cu definiția „plante specificate”, care să acopere toate plantele de Solanum lycopersicum L. și hibrizii săi și de Capsicum spp, inclusiv cele care nu sunt destinate a fi replantate, cu excepția cazului în care se prevede altfel. Definiția respectivă trebuie să excludă semințele specificate și fructele specificate, pentru care există definiții specifice. Cu toate acestea, definițiile respective trebuie modificate în consecință pentru a include hibrizii de Solanum lycopersicum L. 
            
            
               (3)De la adoptarea Regulamentului de punere în aplicare (UE) 2020/1191, o serie de audituri efectuate de Comisie în 2020 și 2021 au arătat că punerea în aplicare a măsurilor de eradicare a fost inconsecventă. Prin urmare, este necesar să se introducă norme specifice pentru stabilirea zonelor delimitate și pentru măsurile care trebuie luate în acestea. Normele respective trebuie, de asemenea, să facă o distincție între locurile de producție cu protecție fizică și alte locuri de producție, din cauza riscului fitosanitar diferit pe care îl prezintă acestea.
            
            
               (4)Trebuie să se specifice că testarea plantelor mamă trebuie să aibă loc în cel mai scurt timp posibil înainte de recoltarea fructelor, deoarece experiența dobândită de la adoptarea Regulamentului de punere în aplicare (UE) 2020/1191 a arătat că acest lucru este necesar pentru a se asigura că fructele din care sunt extrase semințele sunt indemne de organismul dăunător specificat. 
            
            
               (5)În cursul controalelor fitosanitare efectuate în temeiul Regulamentului de punere în aplicare (UE) 2020/1191, statele membre au detectat un număr mare de transporturi de plante infectate originare din China și Israel. Din acest motiv, pe baza unei rate diferite de interceptări înregistrate în Sistemul de control al comerțului și de expertiză (TRACES)
                  4
                începând din 2020, frecvența testării la importul acestor transporturi trebuie să crească la 50 % pentru semințele sau plantele destinate plantării originare din Israel și la 100 % pentru semințele originare din China. 
            
            
               (6)Pentru a avea timp să se verifice punerea în aplicare a noilor măsuri și pentru a se asigura o protecție continuă a teritoriului Uniunii împotriva introducerii și răspândirii organismului dăunător specificat, perioada de aplicare a Regulamentului de punere în aplicare (UE) 2020/1191 trebuie prelungită până la 31 mai 2023.
            
            
               (7)În urma înlocuirii definiției „plante specificate destinate plantării” cu „plante specificate”, trebuie aduse unele modificări subsecvente anexei la Regulamentul de punere în aplicare (UE) 2020/1191.
            
            
               (8)Prin urmare, Regulamentul de punere în aplicare (UE) 2020/1191 trebuie să fie modificat în consecință.
            
            
               (9)Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
            
               ADOPTĂ PREZENTUL REGULAMENT:
            
            
               Articolul 1
            
         
         
            
               Modificarea Regulamentului de punere în aplicare (UE) 2020/1191
            
            
               Regulamentul de punere în aplicare (UE) 2020/1191 se modifică după cum urmează:
            
            
               (1)la articolul 1, literele (b), (c) și (d) se înlocuiesc cu următorul text:
            
            
               „(b)
                     «plante specificate» înseamnă plantele, altele decât semințele specificate și fructele specificate, de Solanum lycopersicum L. și hibrizii săi și de Capsicum spp.;
            
            
               (c)
                     «semințe specificate» înseamnă semințe de Solanum lycopersicum L. și hibrizii săi și fructe de Capsicum spp.”; 
            
            
               (d)
                     «fructe specificate» înseamnă fructe de Solanum lycopersicum L. și hibrizii săi și fructe de Capsicum spp.”;
            
            
               (2)Articolul 4 se înlocuiește cu următorul text:
            
            
               „Articolul 4
            
            
               Măsuri privind prezența confirmată a organismului dăunător specificat
            
            
               1.În cazul în care prezența sau prezența suspectată a organismului dăunător specificat este confirmată oficial pe teritoriul unui stat membru, autoritatea competentă a statului membru în cauză se asigură că se iau măsurile adecvate pentru eradicarea organismului dăunător specificat în conformitate cu articolul 17 din Regulamentul (UE) 2016/2031.
            
            
               În plus, autoritatea competentă respectivă ia măsurile prevăzute la alineatele (2) și (3) din prezentul articol, cu excepția cazului în care sunt îndeplinite condițiile prevăzute la articolul 18 alineatul (4) din Regulamentul (UE) 2016/2031 în ceea ce privește organismul dăunător specificat.
            
            
               2.Autoritatea competentă stabilește fără întârziere o zonă demarcată după cum urmează:
            
            
               (a)în cazul prezenței organismului dăunător specificat în locurile de producție cu protecție fizică, zona delimitată cuprinde cel puțin locul de producție în care a fost depistat organismul dăunător specificat; 
            
            
               (b)în cazul prezenței organismului dăunător specificat în alte locuri de producție decât cele menționate la litera (a), zona delimitată este formată din:
            
            
               (i)o zonă infestată care include cel puțin locul de producție în care s-a constatat prezența organismului dăunător specificat;
            
            
               (ii)o zonă tampon de cel puțin 30 m în jurul zonei infestate. 
            
            
               3.În zona delimitată, autoritatea competentă sau operatorul profesionist aflat sub supravegherea oficială a autorității competente:
            
            
               (a)pentru locurile de producție destinate producției de plante specificate destinate plantării sau producției de semințe specificate:
            
            
               (i)înlătură și distruge imediat toate loturile infectate de plante specificate destinate plantării și, după caz, semințele specificate care provin din loturile respective. Înlăturarea și distrugerea se efectuează astfel încât să nu existe niciun risc de răspândire a organismului dăunător specificat; 
            
            
               (ii)aplică măsuri de igienă specifice personalului, structurilor, uneltelor și utilajelor aferente locului de producție, materialelor și mijloacelor de transport, pentru a preveni răspândirea organismului dăunător specificat la celelalte loturi prezente în locul de producție și la culturile succesive ale plantelor specificate sau la alte locuri de producție;
            
         
         
            
               (iii) distruge sau tratează substratul de cultură cel puțin la sfârșitul sezonului de recoltă, astfel încât să nu existe niciun risc identificabil de răspândire a organismului dăunător specificat; 
            
            
               (b)pentru locurile de producție destinate producției de fructe specificate:
            
            
               (i)înlătură și distruge toate plantele specificate din locul de producție, cel puțin la sfârșitul sezonului de recoltă. Înlăturarea se efectuează astfel încât să nu existe niciun risc identificabil de răspândire a organismului dăunător specificat;
            
            
               (ii) aplică măsuri specifice de igienă personalului, structurilor, uneltelor și utilajelor aferente locului de producție, materialelor și mijloacelor de ambalare și de transport ale fructelor, pentru a preveni răspândirea organismului dăunător specificat la culturile succesive ale plantelor specificate sau la alte locuri de producție; 
            
            
               (iii)distruge sau tratează substratul de cultură cel puțin la sfârșitul sezonului de recoltă, astfel încât să nu existe niciun risc identificabil de răspândire a organismului dăunător specificat; 
            
            
               4.
                     Autoritățile competente pot elimina o zonă demarcată și pot ridica măsurile de eradicare respective în cazul în care, în urma prelevării de probe și a testării plantelor specificate dintr-o cultură succesivă, situl a fost declarat indemn de organismul dăunător specificat pentru o perioadă de cel puțin 6 luni de la plantarea plantelor respective.”;
            
            
               (3)La articolul 7 alineatul (1) primul paragraf, litera (b) se înlocuiește cu următorul text: 
            
            
               „(b) semințele sau plantele-mamă ale semințelor au fost supuse eșantionării și testării pentru organismul dăunător specificat de către autoritatea competentă, sau au fost supuse eșantionării și testării de către operatori profesioniști sub supravegherea oficială a autorității competente și, în urma testelor respective, s-a constatat că sunt indemne de organismul dăunător specificat. Atunci când plantele-mamă sunt testate, eșantionarea are loc în cel mai scurt timp posibil înainte de prima recoltare a fructelor.
            
            
               În cazul în care se suspectează prezența organismului dăunător specificat, eșantionarea și testarea se efectuează numai de către autoritățile competente în conformitate cu articolul 87 alineatul (3) litera (c) din Regulamentul (UE) 2016/2031;”; 
            
            
               (4)La articolul 9 alineatul (1) litera (a), punctul (ii) se înlocuiește cu următorul text:
            
            
               „(ii) semințele specificate în cauză sau plantele-mamă ale semințelor specificate vizate au făcut obiectul eșantionării și testării oficiale pentru organismul dăunător specificat, în conformitate cu anexa, și, în urma testelor respective, s-a constatat că sunt indemne de organismul dăunător specificat. 
            
            
               Atunci când plantele-mamă sunt testate, eșantionarea are loc în cel mai scurt timp posibil înainte de prima recoltare a fructelor;”;
            
            
               (5)Articolul 10 se înlocuiește cu următorul text:
            
            
               „Articolul 10 
               Controale oficiale la introducerea în Uniune
            
            
               Cel puțin 20 % din transporturile de semințe specificate și de plante specificate destinate plantării trebuie să fie eșantionate și testate de autoritatea competentă la posturile de control de la frontiera de primă sosire în Uniune, sau la un punct de control, astfel cum se menționează în Regulamentul delegat (UE) 2019/2123 al Comisiei*, conform anexei la prezentul regulament 
            
            
               Pentru transporturile de semințe specificate și de plante specificate originare din Israel destinate plantării, rata de eșantionare și de testare trebuie să fie de 50 %, iar pentru transporturile de semințe specificate originare din China, de 100 %.
            
            
               -----
            
            
               * Regulamentul delegat (UE) 2019/2123 al Comisiei din 10 octombrie 2019 de completare a Regulamentului (UE) 2017/625 al Parlamentului European și al Consiliului în ceea ce privește normele pentru cazurile și condițiile în care se pot efectua controale de identitate și controale fizice vizând anumite mărfuri la punctele de control și în care se pot efectua controale documentare la distanță de posturile de inspecție la frontieră (JO L 321, 12.12.2019, p. 64).”;
            
            
               (6)La articolul 12, data de „31 mai 2022” se înlocuiește cu „31 mai 2023”;
            
            
               (7)Anexa se modifică în conformitate cu anexa la prezentul regulament.
            
         
         
            
               Articolul 2
            
            
               Intrare în vigoare
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 13.10.2021
            
            
               
                     Pentru Comisie
               
               
                     Președinta
                     Ursula VON DER LEYEN
               
               
            
         
         
            
                  
                     (1)
                  
                        JO L 317, 23.11.2016, p. 4.
               
               
                  
                     (2)
                  
                        JO L 95, 7.4.2017, p. 1.
               
               
                  
                     (3)
                  
                        Regulamentul de punere în aplicare (UE) 2020/1191 al Comisiei din 11 august 2020 de stabilire a unor măsuri de prevenire a introducerii și răspândirii în Uniune a virusului ToBRFV (Tomato Brown Rugose Fruit Virus) și de abrogare a Deciziei de punere în aplicare (UE) 2019/1615 (JO L 262, 12.8.2020, p. 6).
               
               
                  
                     (4)
                  
                        https://ec.europa.eu/food/animals/traces_en
               
            
      
    ---documentbreak--- 
      
         
         
            
               ANEXĂ
            
            
               Anexa la Regulamentul de punere în aplicare (UE) 2020/1191 se modifică după cum urmează:
            
            
               (1)
                     Punctul 2 se înlocuiește cu următorul text:
            
            
               „2.
                     Planuri de eșantionare a plantelor specificate, altele decât cele din soiurile de Capsicum spp. cunoscute ca fiind rezistente la organismul dăunător specificat
            
            
               În cazul plantelor specificate, altele decât cele din soiurile de Capsicum spp. cunoscute ca fiind rezistente la organismul dăunător specificat, se colectează 200 de frunze pentru fiecare loc de producție și cultivar, de preferință frunze tinere din vârful plantelor.
            
            
               În cazul plantelor simptomatice, eșantionarea pentru testare se efectuează pe cel puțin 3 frunze simptomatice.”.
            
            
               (2)
                     La punctul 4, titlul și teza introductivă se înlocuiesc cu următorul text: 
            
            
               „4. Metode de testare pentru depistarea și identificarea organismului dăunător specificat pe plantele specificate, altele decât cele din soiurile de Capsicum spp. cunoscute ca fiind rezistente la organismul dăunător specificat, și pe fructele specificate 
            
            
               Se aplică una dintre următoarele metode de testare pentru depistarea organismului dăunător specificat pe plantele specificate, altele decât cele din soiurile de Capsicum spp. cunoscute ca fiind rezistente la organismul dăunător specificat, și pe fructele specificate: ”.